stanford-oval/wikipedia huggingface dataset:
גארי דייוויד גולדברג
קורות חיים

גארי דייוויד גולדברג נולד ביוני 1944 בברוקלין שבניו יורק, לאנה וג'ורג' גולדברג, עובד דואר. הוא למד בתיכון לאפייט (אנ') בברוקלין, ולאחר מכן באוניברסיטת ברנדייס במסצ'וסטס, ובאוניברסיטת המדינה בסן דייגו (אנ'), כאשר בסוף לימודיו החליט להיות סופר. בשנת 1969 הוא פגש את דיאנה מיהאן, לימים אשתו. בני הזוג הקימו וניהלו מעון יום בברקלי, קליפורניה, במהלך שנות ה-70.
קריירה

גולדברג החל את הקריירה שלו בתקופה בה התגורר בישראל, בשנת 1972, כאשר גילם את התפקיד הראשי בסדרה ללימוד אנגלית - "The Adventures Of Scooterman". עבודתו הראשונה שלא למול המצלמה הייתה בשנת 1976, בתור תסריטאי עבור הסדרה The Bob Newhart Show, מטעם רשת CBS. 
בשנת 1981 הקים גולדנברג חברת הפקה משלו, "אובו הפקות" (על שם הכלב שלו). בשנת 1982 הוא הפיק את סדרת הטלוויזיה קשרי משפחה, אשר רצה על המסך במשך שבע עונות. הסדרה נחשבה כלהיט הן מבחינת שיעור הצפייה והן מבחינת הביקורת, וסייעה אף בהזנקת הקריירה של מייקל ג'יי פוקס. התוכנית הייתה מבוססת על חוויותיו משותפות עם אשתו ובני משפחתו, לגבי גידול ילדים במהלך שנות ה-70. מאוחר יותר בשנות השמונים הוא הפיק את הסיטקום "יום אחרי יום" (אנ') לרשת NBC שבוטלה לאחר 2 עונות, ובשנות התשעים הפיק את הסדרה "גשר ברוקלין" ואת הסדרה "ספין סיטי". בשנת 1995 כתב את התסריט לסרט "ביי לאהבה", בבימויו של סם וייסמן.
ב-1989 ביים את הדרמה המשפחתית "אבא" בכיכובם של ג'ק למון וטד דנסון.
במהלך הקריירה גולדנברג זכה בשני פרסי אמי (בשנת 1979 עבור הסדרה לו גרנט, ובשנת 1987 עבור הסדרה קשרי משפחה), וכן בארבע פרסי גילדת התסריטאים של אמריקה (בשנים 1979, 1988, 1998, ו-2010) בשל עבודתו. בשנת 1994 הוא קיבל גם את פרס הנשים בקולנוע, בנימוק של מצוינות וחדשנות ביצירות שהדגישו את הנוכחות הנשית במדיום הטלוויזיוני, ובשנת 2001 קיבל את פרס סופר הטלוויזיה המצטיין מטעם פסטיבל הקולנוע של אוסטין.
ביקורת על עבודתו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חיים אישיים

גולדנברג נפטר בגיל 68 כתוצאה מסרטן המוח במונטסינטו, קליפורניה ב-22 ביוני 2013, שלושה ימים בלבד לפני יום הולדתו ה -69.
בתו היא תסריטאית סרטי הקומדיה שאנה גולדברג-מיהאן.
הערות שוליים

↑  http://www.garydavidgoldberg.com/goldberg-bio.htm
↑  https://www.youtube.com/watch?v=7w0N-recRrc
↑  http://www.garydavidgoldberg.com/goldberg-bio.htm
↑  http://wif.org/past-recipients
↑  סוכנויות הידיעות, מת איש הטלוויזיה גארי גולדברג ("סקוטרמן"), באתר ynet, 24 ביוני 2013
| --- | --- |
בקרת זהויות :  NLI: 987007334874905171  PLWABN: 9810605332505606  BIBSYS: 11039764  BnF: cb14101961t (data)  GND: 1011664208  ISNI: 0000 0003 5443 7112  LCCN: no99066344  NKC: ola2017959960  NLK: KAC201715502  NTA: 079799892  SELIBR: 272377  SNAC: w6w38pjd  SUDOC: 176005269  VIAF: 34664118   WorldCat (עם VIAF): 34664118
ג'ק מקמהון

| --- | --- |
 לידה:  3 בדצמבר 1928 ניו יורק, ארצות הברית
 פטירה:  11 ביוני 1989 (בגיל 60) שיקגו, אילינוי, ארצות הברית
 עמדה:  רכז, קלע
 גובה:  1.85 מטרים
 מספר:  3, 21, 24
 מכללה:  אוניברסיטת סנט ג'ון
 דראפט:  בחירה מספר 19, 1952 רוצ'סטר רויאלס
 קבוצות כשחקן
 1952–1956 1956–1960:  רוצ'סטר רויאלס סנט לואיס הוקס
 הישגים כשחקן
 זכייה באליפות ה-NBA‏ (1958)
 קבוצות כמאמן
 1962–1963 1963–1967 1967–1969 1970–1971 1974–1986 1986–1987:  שיקגו זפרס סינסינטי רויאלס סן דייגו רוקטס פיטסבורג קונדורס פילדלפיה 76' (עוזר) גולדן סטייט ווריורס (עוזר)
 קבוצות כג'נרל מנג'ר
 1967–1968 1986–1987:  סן דייגו רוקטס גולדן סטייט ווריורס
ג'ון ג'וזף "ג'ק" מקמהון (באנגלית: John Joseph "Jack" McMahon;‏ 3 בדצמבר 1928 – 11 ביוני 1989) היה כדורסלן ומאמן כדורסל אמריקאי. שיחק בליגת ה-NBA בין השנים 1952–1960, ושימש בה כמאמן ראשי וכעוזר מאמן בין השנים 1962–1987.
בעונת 1957/1958 זכה באליפות ה-NBA כשחקן סנט לואיס הוקס, וממוצעיו הכוללים לאורך 8 עונותיו בליגה הם 8.1 נקודות, 3.7 אסיסטים ו-2.7 ריבאונדים למשחק. לאורך קריירת האימון היה המאמן הראשי של הקבוצות שיקגו זפרס, סינסינטי רויאלס וסן דייגו רוקטס מה-NBA, וכן של פיטסבורג קונדורס מליגת ה-ABA.
קריירת משחק

מקמהון נולד וגדל בברוקלין שבניו יורק, ובין השנים 1948–1952 למד באוניברסיטת סנט ג'ון בניו יורק. לאורך 3 עונותיו בקבוצת הכדורסל של האוניברסיטה קלע 12.8 נקודות בממוצע למשחק, ושיתף פעולה עם שני חברי היכל התהילה של הכדורסל לעתיד – השחקן אל מקגווייר והמאמן פרנק מקגווייר (אין קשר משפחתי). בעונת 1951/1952 העפיל עם סנט ג'ון לגמר טורניר אליפות המכללות, לראשונה בתולדותיה, אולם במשחק הגמר הפסידה הקבוצה מול אוניברסיטת קנזס, בה שיחקו קלייד לאבלט ודין סמית'.
בדראפט ה-NBA‏ 1952 נבחר מקמהון בבחירה ה-19, על ידי רוצ'סטר רויאלס. לאורך 3 וחצי עונותיו בקבוצה קלע 8.6 נקודות ומסר 3.2 אסיסטים בממוצע למשחק, כמחליפם מהספסל של בובי וונזר ובוב דייוויס. מלבד וונזר ודייוויס, שיחקו בקבוצה שלושה חברי היכל התהילה נוספים – רד הולצמן, אלכס האנום וארני רייזן – תחת המאמן חבר היכל התהילה לס האריסון.
במהלך עונת 1955/1956 הועבר מקמהון בטרייד לסנט לואיס הוקס, אותה אימן הולצמן. בעונת 1956/1957 הפסידה הקבוצה בגמר הליגה מול בוסטון סלטיקס, ובעונה העוקבת "נקמה" בה סנט לואיס באותו מעמד, בדרך לזכייתה היחידה באליפות ה-NBA. באותה עונה שימש כשחקן חמישייה קבוע, לצדם של בוב פטיט, סלייטר מרטין, קליף הייגן וג'ק קולמן, ורשם ממוצעים של 7.9 נקודות ו-4.6 אסיסטים למשחק. בפלייאוף 1960 העפיל עם ההוקס פעם נוספת לגמר ה-NBA, בו הפסידה מול הסלטיקס. בסיום אותה עונה פרש מקמהון ממשחק, בגיל 31.
קריירת אימון

לקראת עונת 1962/1963 מונה למאמן הראשי של קבוצת שיקגו זפרס, במקומו של ג'ים פולארד. לאחר 38 משחקים בלבד, מתוכם ניצחה הקבוצה ב-12, פוטר מתפקידו והוחלף על ידי בובי לאונרד.
בקיץ 1963 מונה למאמן סינסינטי רויאלס. בעונתו הראשונה השיגו הרויאלס מאזן חיובי 55–25, והעפילו לגמר האזור המזרחי בהובלתם של אוסקר רוברטסון, ג'רי לוקאס, ויין אמברי וג'ק טוויימן. ב-3 העונות הבאות רשמה הקבוצה מאזן כולל של 132 ניצחונות ו-109 הפסדים (54.8%), ובשלושתן הודחה מהפלייאוף בחצי גמר המזרח.
בשנת 1967 עזב מקמהון את הרויאלס, ועבר לאמן את סן דייגו רוקטס לקראת עונתה הראשונה ב-NBA. בשתיים וחצי עונותיו בתפקיד רשמה הקבוצה מאזן שלילי 61–129, והשתתפה בסדרת פלייאוף אחת. בדצמבר 1969 פוטר והוחלף על ידי אלכס האנום, לצדו שיחק בעבר ברוצ'סטר רויאלס.
בין השנים 1970–1971 היה המאמן הראשי של קבוצת פיטסבורג קונדורס מליגת ה-ABA.
בין השנים 1974–1986 שימש כעוזר מאמן בפילדלפיה 76', תחת המאמנים הראשיים ג'ין שו, בילי קנינגהם ומאט גוקאס. בעונת 1982/1983 זכתה הקבוצה באליפות ה-NBA, בהובלתם של מוזס מלון וג'וליוס ארווינג.
בעונת 1986/1987 שימש כעוזרו של ג'ורג' קארל, מאמן גולדן סטייט ווריורס. בסיום אותה עונה עזב מקמהון את הקבוצה ופרש מאימון, בגיל 58.
הערות שוליים

↑  סטטיסטיקות המשחק של מקמהון בליגת ה-NBA, באתר basketball-reference.com
↑  סטטיסטיקות האימון של מקמהון ב-NBA, באתר basketball-reference.com
↑  הסטטיסטיקות של מקמהון בליגת המכללות, באתר sports-reference.com
↑  רשימת הנבחרים בדראפט 1952, באתר realgm.com
בסיס חיל האוויר אדוארדס

בסיס חיל האוויר אדוארדס (באנגלית: Edwards Air Force Base) הוא בסיס של חיל האוויר האמריקאי, השוכן כ-160 ק"מ מצפון מזרח לעיר לוס אנג'לס. זהו הבסיס השני בגודלו בחיל האוויר האמריקאי. שוכנות בו מספר יחידות של החיל, וכן מרכז מחקרי הטיסה דריידן של נאס"א. בבסיס משרתים יותר מ-10,000 אנשי צבא, עובדי ממשלה, עובדי קבלן, ומשפחותיהם.
הבסיס שימש גם כמסלול נחיתה למעבורות החלל של נאס"א.
הבסיס נקרא על שם טייס הניסוי גלן אדוארדס, שנהרג בהתרסקות מטוס YB-49 פליינג ווינג (אנ') ב־1948.
בבסיס 19 מסלולי נחיתה, שלושה מהם סלולים והשאר מסומנים על קרקע האגמים היבשים שבשטחו.
יחידות עיקריות בבסיס > מרכז ניסויי הטיסה של חיל האוויר

ביחידה משרתים 12,800 אנשים, בהם אנשי צבא, עובדים של הממשל הפדרלי, עובדים של קבלנים, עובדי נאס"א ועובדי מעבדת המחקר של חיל האוויר. היא מפעילה מגוון של מטוסי תובלה, מטוסי קרב חדישים ומטוסי הפצצה מהשורה הראשונה, וכלי טיס לא מאוישים, הבודקים מגוון של מערכות אוויוניקה, חימוש, שלדות ולוחמה אלקטרונית.
יחידות עיקריות בבסיס > כנף בסיס אוויר 95

כנף בסיס אוויר 95 "לוחמי המדבר" אחראית על ניהול ותחזוקת הבסיס כולו. אנשיה מספקים שירותי תשתית, תקשורת, אבטחה, כיבוי אש, תחבורה, אספקה, שירותי כספים, שירותים משפטיים, משאבי אנוש, דיור, חינוך, דת ואיכות חיים לכל תושבי הבסיס. 1,500 מאנשי הכנף תומכים ישירות במרכז ניסויי הטיסה ובכנף ניסויים 412.
יחידות עיקריות בבסיס > כנף ניסויים 412

כנף 412 אחראית על הכנה, ביצוע, ניתוח ודיווח של כל ניסויי הטיסה והניסויים הקרקעיים של מערכות נשק, מטוסים, תוכנה ורכיבים אחרים, בנוסף להדמיות, עבור חיל האוויר. הכנף מחולקת לשלוש פעילויות עיקריות: טיסה, תחזוקה והנדסה.
קבוצת התחזוקה, המונה יותר מ-5,000 איש, מתחזקת ומטיסה כ-90 מטוסים שונים, ומבצעת כ-7,400 משימות (מהן 1,900 טיסות) מדי שנה.
בית הספר לטייסי ניסוי, שהוא חלק מן הכנף, מלמד טייסי ניסוי כיצד לבצע טיסות ולייצר את הנתונים הנדרשים לצורך טיסות הניסוי.
חטיבת ההנדסה וחטיבת הלוחמה האלקטרונית מספקות כלים ורכיבים הדרושים למשימות הבחינה וההערכה, הבודקות את מבנה המטוס, מערכות ההנעה, הלוחמה האלקטרונית ואוויוניקה של מערכות הנשק המתקדמות ביותר. הן גם כוללות את המתקנים העיקריים לניסויים אוויריים וקרקעיים, ביחד עם חטיבת המטווח ומתקני ניסוי קרקעיים אחרים.
חטיבת המיזמים וחטיבת ניהול המשאבים מסייעות בניהול מיזמי הניסוי.
היחידות בקבוצה המבצעית מחולקות לתשע טייסות המכונות "טייסות טיסות ניסוי", שבכל אחת מהן עד 20 מטוסים. מפקדן ממלא בדרך כלל גם את תפקיד מנהל כוח הבחינה המשולב. כוח הבחינה המשולב הוא מבנה ארגוני המשלב אנשי צבא, אזרחים עובדי הממשלה, נציגי יחידות שישתמשו בציוד הנבחן ועובדי החברות המפתחות את הציוד. ביחד, הם מפתחים את תוכנית הניסוי, מנסחים את מדדי משימות הניסוי, מבצעים את הטיסות, מנתחים את התוצאות ומחברים את דוחות הניסוי.
יחידות עיקריות בבסיס > מרכז מחקרי הטיסה דריידן

מרכז מחקרי הטיסה דריידן הוא אחד ממרכזי המחקר של נאס"א, סוכנות החלל של ארצות הברית. זהו המרכז העיקרי לביצוע מחקרי טיסה אטמוספירית של נאס"א. המרכז משמש כבסיס נחיתה חלופי עבור מעבורת החלל, כאשר מזג האוויר לא מאפשר נחיתה במרכז החלל קנדי. המרכז משתתף בפיתוח מערכת החילוץ של רכב החלל אוריון, ביחד עם מרכז החלל ג'ונסון ולוקהיד מרטין. במשך השנים, השתתף המרכז בפיתוח כמה מהטכנולוגיות המתקדמות ביותר בתחום התעופה.
יחידות עיקריות בבסיס > חיל הנחתים של ארצות הברית

חיל הנחתים של ארצות הברית מחזיק בבסיס מספר יחידות מילואים.
יחידות עיקריות בבסיס > מעבדת המחקר של חיל האוויר

מנהלת ההנעה של מעבדת המחקר של חיל האוויר האמריקאי מבצעת בבסיס אדוארדס ניסויים במנועים רקטיים. המנהלה הוקמה ב-1947, וב-1959 הועבר אליה גם נושא מחקר הדלק הרקטי. במנהלה עובדים כ-1,000 עובדים, העוסקים בכ-550 מחקרים שונים, החל ממחקר בסיסי ועד לפיתוח טכנולוגיות מתקדמות. המנהלה עוסקת במגוון טכנולוגיות, החל ממנועים לחלליות ועד מנועי דלק מוצק עבור טילים בין יבשתיים.
יחידות עיקריות בבסיס > מרכז בחינה והערכה מבצעית של חיל האוויר

מרכז הבחינה וההערכה המבצעית של חיל האוויר האמריקאי אחראי על בחינה והערכה של מערכות נשק שונות שמפעיל החיל, החל משלב הפיתוח, על מנת לקבל תמונה מהימנה של היכולות שלהן בשדה הקרב. המרכז מחזיק בבסיס חיל האוויר אדוארדס את יחידה 5 שלו. תפקידה של יחידה זו מוגדר כך ב אתר המרכז: "לוודא שללוחמי אוויר ולאנשי לוגיסטיקה יש את הכלים הנכונים עבור המשימה... המאפשרים להם לבצע את משימתם ביעילות ובבטיחות".
נתונים גאוגרפיים

שטח הבסיס כ-1,218 קמ"ר, והוא משתרע על מחוזות לוס אנג'לס, קרן וסן ברנרדינו בקליפורניה. הבסיס כולל שני אגמים יבשים, רוג'רס ורוזאמונד, שקרקעיתם השטוחה מתאימה במיוחד לניסויי טיסה, שלעיתים קרובות מסתיימים בנחיתת חירום שאינה מאפשרת חזרה אל מסלול נחיתה מסודר. מסלול הנחיתה העיקרי של הבסיס, העשוי בטון, הוא באורך כ-4.5 ק"מ, ברוחב 91.4 מטר, ויחד עם שוליים נוספים באורך 2.7 ק"מ, מהווה את אחד ממסלולי הנחיתה הארוכים והבטוחים ביותר בעולם.
אגם רוג'רס הוא הגדול מבין שני האגמים, ושימש מאז ראשית תוכנית מעבורות החלל, ב-1977, להנחתת מעבורות, אך שימש לנחיתת מטוסים שנים רבות קודם לכן. חייהם של טייסים רבים, וערכם של מטוסים רבים, ניצלו בזכות קרקעיתו השטוחה, המאפשרת נחיתה בכל כיוון. הוא הוכרז כאתר היסטורי לאומי על ידי שירות הפארקים הלאומיים של ארצות הברית בזכות תרומתו לתוכנית החלל האמריקאית ולפיתוח האירוספייס בארה״ב. אורכו של האגם כ-19 ק"מ ורוחבו כשמונה ק"מ. שטח האגם 113 קמ"ר. זהו האגם היבש הגדול ביותר באמריקה הצפונית. שבעה מסלולים מסומנים בצבע על שטח האגם, הארוך שבהם באורך 12 ק"מ.
אגם רוזמונד, השוכן מספר קילומטרים מדרום מערב לאגם רוג'רס, הוא בשטח 54 קמ"ר, ומשמש גם הוא לטיסות ניסוי ומחקר, ולנחיתות חירום. קרקעיתו כה שטוחה, עד שנמדד בה עיקום של 46 ס"מ על מרחק של 9.1 ק"מ.
האגמים אוספים מי גשמים ושלגים עונתיים, הניגרים אליהם מן הגבעות הסמוכות ומהרי סן גבריאל בדרום, והרי טהצ'פי במערב. הם מחזיקים מים רק לאחר גשמים מקומיים עזים או שלגים.
רק כשישה אחוזים משטח הבסיס בנויים, והם מרוכזים בעיקר בקצה המערבי של האגם היבש רוג'רס. הם מחולקים לבסיס צפוני, בסיס דרומי, בסיס ראשי ומגורי משפחות. הבסיסים משמשים למנחת מטוסים, תחזוקת מטוסים, אזורי בדיקות הנדסיות, מנהלה, שירותים אזרחיים ושירותי רפואה. בנוסף, מעבדת המחקר של חיל האוויר, הממוקמת בקצה המזרחי של הבסיס, כוללת שטחי מנהלה, הנדסה, שטחים מסחריים קהילתיים וניסויים ברקטות.
הערות שוליים

↑  הכוונה היא לעובדים של חברות המפתחות אמצעי לחימה עבור הצבא.
| --- | --- |
בקרת זהויות :  NLI: 987007566984705171  ISNI: 0000 0004 0432 7756  LCCN: n82060253  MusicBrainz: 9a3bbcc6-9de1-47bd-abbe-fcef0c2262a1  VIAF: 138169163   WorldCat (עם VIAF): 138169163 
נשיא ארצות הברית רונלד רייגן ואשתו ננסי רייגן בוחנים את חזית מעבורת החלל קולומביה לאחר שזו נחתה בבסיס חיל האוויר אדוארדס שבקליפורניה ב-4 ביולי 1982, יום העצמאות האמריקאי. לצידם עומדים שני האסטרונאוטים שהשתתפו במשימה הרביעית של המעבורת ושל תוכנית מעבורות החלל, STS-4.
ג'ק ניקלאוס

| --- | --- |
ניקלאוס, 2019
ניקלאוס, 2019
 לידה:  21 בינואר 1940 (בן 84) קולומבוס, אוהיו, ארצות הברית 
 מידע כללי
 מדינה:  אמריקני
 השכלה:  אוניברסיטת המדינה של אוהיו  בית הספר התיכון ארלינגטון  Jones Middle School 
 משקל:  84 ק"ג 
 גובה:  1.78
 www.nicklaus.com
 ספורט
 ענף ספורט:  גולף
 תקופת הפעילות:  1961–2005 (כ־44 שנים)
 הישגים
 שיאים אישיים:  18 ניצחונות בטורנירי מייג'ורס - הטוב בכל הזמנים
 פרסים והוקרה:  מדליית החירות הנשיאותית (2005)  היכל התהילה של עולם הגולף 
 
ג'ק ויליאם ניקלאוס (באנגלית: Jack William Nicklaus) (נולד 21 בינואר 1940) הוא שחקן גולף מקצועני הנחשב לטוב בהיסטוריה.
ניקלאוס זכה ב-18 תוארי מייג'ור של הסבב המקצועני שהם ארבעת הטורנירים החשובים ביותר בענף (טורניר המאסטרס, האליפות הפתוחה של ארצות הברית, האליפות הפתוחה של בריטניה, ואליפות הסבב המקצועני-PGA), בנוסף לכך סיים 19 פעמים במקום השני ועוד 9 פעמים במקום השלישי.  הוא ניצח בסה"כ ב-73 טורנירים, השלישי בכל הזמנים, והשיג 115 ניצחונות.
קריירה

בשנים 1959 ו-1961 זכה ניקלאוס באליפות ארצות הברית לחובבים ובסוף שנת 1961 הפך למקצוען. בשנת 1962, כבר בשנתו הראשונה בסבב זכה באליפות הפתוחה של ארצות הברית. בשנת 1966 זכה ניקלאוס בפעם השנייה ברציפות בטורניר המאסטרס ובכך היה לגולפאי הראשון שהגיע להישג זה. עוד באותה השנה זכה גם באליפות הפתוחה של בריטניה ובכך היה בגיל 26 לגולפאי הצעיר בהיסטוריה שעשה זאת.
בין השנים 1971 ועד 1980 השיג ניקלאוס עוד 9 ניצחונות בטורנירי המייג'ור ובכך שבר את שיאו של הגולפאי בובי ג'ונס שעמד על 13 זכיות.
בשנת 1986 והוא בן 46 זכה ניקלאוס בטורניר המייג'ור ה-18 והאחרון שלו כאשר הוא הגולפאי המבוגר ביותר הזוכה בתואר.
בשנת 1990 עבר ניקלאוס להתחרות במסגרת הסבב למקצוענים הוותיקים ועד שנת 1996 זכה בעשרה טורנירים נוספים במסגרת הסבב לוותיקים, כאשר מתוכם 8 טורנירי מייג'ור. בשנת 2005 פרש באופן סופי מתחרויות במסגרת הסבב המקצועני.
במהלך הקריירה שלו עסק ניקלאוס בפעילויות נוספות הקשורות לענף הגולף כמו תכנון ועיצוב מגרשים, פעילות צדקה, פיתוח משחקי מחשב וכתיבת ספרי הדרכה ואוטוביוגרפיה.
הכרה

במהלך הקריירה שלו הוכתר ניקלאוס 5 פעמים בתואר "שחקן השנה". משנת 1974 הוא נכלל כחבר היכל התהילה של הגולף. בשנת 2005 העניק לו נשיא ארצות הברית ג'ורג' בוש הבן את מדליית החירות הנשיאותית, ובשנת 2015 הוענקה לו מדליית הזהב של הקונגרס, שני אותות הכבוד האזרחי הגבוהים ביותר בארצות הברית. הבנק המלכותי של סקוטלנד הנפיק לכבודו מהדורה מיוחדת של שטר בן 5 ליש"ט.
הכרה > רשימת זכיות בטורנירי המייג'ורס

| תחרות | מספר זכיות | שנות זכייה |
| --- | --- | --- |
| המסטרס | 6 | 1963, 1965, 1966, 1972, 1975, 1986 |
| PGA | 5 | 1963, 1971, 1973, 1975, 1980 |
| אליפות ארצות הברית הפתוחה | 4 | 1962, 1967, 1972, 1980 |
| אליפות בריטניה הפתוחה | 3 | 1966, 1970, 1978 |
הכרה > רשימת זכיות בטורנירי המייג'ורס לוותיקים

| תחרות | מספר זכיות | שנות זכייה |
| --- | --- | --- |
| המסורת | 4 | 1990, 1991, 1995, 1996 |
| PGA לוותיקים | 1 | 1991 |
| אליפות ארצות הברית הפתוחה לוותיקים | 2 | 1991, 1993 |
| אליפות בריטניה הפתוחה לוותיקים | 1 | 1990 |
גאוגרפיה תחבורתית

גאוגרפיה תחבורתית הוא ענף של גאוגרפיה אנושית החוקר את התנועה ואת הקשרים בין אנשים, סחורות ומידע על פני כדור הארץ ומשמש גם בעיקר בתחום של תכנון ערים ואזורים. גאוגרפיה תחבורתית מגלה, מתארת ומסבירה את חללי התחבורה של פני כדור הארץ בנוגע למיקום, חומר, צורה, פונקציה וסוגיות. בנוסף היא גם חוקרת את השפעות התחבורה על השימוש באופן קרקע ועל דפוסי החומרים הפיזיים על פני כדור הארץ המכונים "דפוסי כיסוי" ועל תהליכים מרחביים אחרים כמו שינויים סביבתיים. יתר על כן זה תחום זה של גאוגרפיה גם תורם לתכנון דרכי תחבורה עירוניים ואזוריים. ענף זה של הגאוגרפיה מתקשר גם כן אל ענפים אחרים בתחום כגון: גאוגרפיה עירונית וגאוגרפיה כלכלית.
ראו גם

תחבורה
גאברו שוורץ

| --- | --- |

הרב וההיסטוריון פרופסור גאברו שוורץ
 לידה:  13 בדצמבר 1872 נאדאודבר, היידו-ביהר, האימפריה האוסטרו-הונגרית האימפריה האוסטרו-הונגרית
 פטירה:  7 בפברואר 1942 (בגיל 69) זאגרב,  מדינת קרואטיה העצמאית 
 מקום קבורה:  בית הקברות מירוגוי 
 מקום פעילות:  קרלובץ, זאגרב
 תקופת הפעילות:  1893 – 7 בפברואר 1942 (כ־49 שנים) 
 השתייכות:  יהדות נאולוגית, נאו-אורתודוקסיה 
 
הרב פרופסור גָאבְרוֹ שוורץ (וגם גָאבּוֹר שוורץ, ולעיתים גבריאל שוורץ, בסרבו-קרואטית: Gavro Schwarz;‏ 13 בדצמבר 1872, נאדאודבר, היידו-ביהר, האימפריה האוסטרו-הונגרית – 7 בפברואר 1942, זאגרב, מדינת קרואטיה העצמאית) היה הרב הראשי ליהודי זאגרב, היסטוריון וחוקר תולדות יהודי קרואטיה ככלל ויהודי זאגרב בפרט. הכרוניקות והמחקרים שפרסם מתארים את ראשית ההתיישבות היהודית בקרואטיה בעת החדשה, תוך התמקדות ביהודי זאגרב במאה ה-19.
קורות חייו

גאברו שוורץ נולד בנאדאודבר אשר בשטחי הונגריה המודרנית, למשה אשר כיהן ברבנות בעיירה. בהמשך עברה משפחתו לפוז'גה ובה רכש השכלה יסודית ופרו-גימנסיה. בין השנים 1886–1891 למד בבית המדרש לרבנים בבודפשט. בהמשך, למד בבית המדרש לרבנים בווינה וב-1897 סיים את לימודיו בהצלחה. במקביל, למד באוניברסיטת וינה ובה הוסמך בספרות גרמנית וספרות הונגרית וב-1896 השלים דוקטורט בתאולוגיה. ב-1893 מונה לרב הראשי של יהודי קרלובץ וב-1901 עבר לכהן ברבנות בזאגרב. במהלך מלחמת העולם הראשונה, בין השנים 1914–1915 כיהן כרב בצבא האוסטרו-הונגרי. מ-1901 ועד לפרישתו ב-1926 כיהן במשרות הוראה שונות בבתי ספר תיכוניים כלליים בזאגרב, בתלמוד תורה וכן באוניברסיטת זאגרב. ב-1906 מונה לעוזרו של הושע יעקבי.
בין 1923–1926 כיהן כרב הראשי ליהודי זאגרב. הוא עסק בפעילות ציבורית כללית בעיר והקים את אגודת הספרות היהודית-קרואטית. כתב מספר ספרי היסטוריה, ובנוסף פרסם עשרות מאמרים ומחקרים אודות יהדות קרואטיה. בראשית דרכו, נמנה גאברו שוורץ עם מתנגדי התנועה הציונית ורק לקראת אמצע שנות ה-30 של המאה ה-20 שינה את עמדתו בהדרגה והחל לתמוך ברעיון הציוני. הוא הדריך ולימד בני נוער באגודת הנוער "בית ישראל" בקריז'בצי עד 1940. במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה, הוחל ברדיפות יהודים. גאברו שוורץ נעצר ביחד עם משפחתו. לאחר מספר חדשים שוחרר. בפברואר 1942 נפטר ממחלה ונקבר בבית הקברות מירוגוי.
הערות שוליים

↑  הקהילה היהודית בקרלובאץ, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 290.
↑  הקהילה היהודית בקריז'בצי, בתוך: צבי לוקר (עורך), פנקס הקהילות - יוגוסלאוויה, עמוד 300.
↑  הרב גאברו שוורץ, באתר האנציקלופדיה הקרואטית (בקרואטית).
↑  הרב גאברו שוורץ, באתר zbl.lzmk.hr (בקרואטית).
| --- | --- |
בקרת זהויות :  NLI: 987007297895005171  GND: 1033347655  ISNI: 0000 0004 0239 5253  NTA: 391876287  VIAF: 297766898   WorldCat (עם VIAF): 297766898
ברכה אחת מעין שלוש

ברכה אחת מעין שלוש (או בקיצור: ברכת מעין שלוש) היא ברכה אחרונה קצרה שנאמרת על חלק ממיני המאכלים.
שמה של הברכה נובע מכך שהיא ברכה אחת שסדורה על פי סדר שלוש הברכות הראשונות של ברכת המזון, אלו העוסקות בהודאה על המזון, בהודאה על ארץ ישראל, ובבקשה לבניין ירושלים.
התנאים המצריכים ברכה זו

חז"ל תיקנו לברך ברכה אחת מעין שלוש לאחר אכילת אחד משלושת הדברים הבאים:
התנאים המצריכים ברכה זו > פת הבאה בכיסנין

מאכל שנעשה מאחד מחמשת מיני דגן (כולם זנים של חיטה ושעורה, שני המינים הראשונים משבעת המינים) - שלא בצורת פת. בראשונים נחלקו מתי נחשב המאכל שהוא אינו בצורת פת, שלא יתחייבו לברך עליו ברכת 'המוציא לחם מן הארץ'.
התנאים המצריכים ברכה זו > שבעת המינים

לאחר אכילת אחד מחמשת המינים (מלבד חיטה ושעורה) הנוספים שנזכרו בפסוק המדבר בשבח ארץ ישראל, כולם פירות האילן: תאנים, רימונים, ענבים, זיתים ותמרים. כאשר מינים אלו מקורם מארץ ישראל, תיקנו להזכיר שבח זה של ארץ ישראל בלשון הברכה, במקום 'ועל הפירות' יש לומר 'ועל פירותיה'.
התנאים המצריכים ברכה זו > יין

לאחר שתיית יין הנעשה מגפן, יש לברך ברכה אחת מעין שלוש, שמשום חשיבותו של היין קבעו לו נוסח ברכה בפני עצמו, שלא כשאר משקים שמברכים אחר שתייתם ברכת בורא נפשות.
בפתיחת ברכה זו, אומר "על הגפן ועל פרי הגפן", אבל נחלקו הראשונים אם חותם "על הארץ ועל הפירות" (או על פירותיה - בפירות ארץ ישראל), או שחותם "על הגפן ועל פרי הגפן" (או על פרי גפנה - בפירות ארץ ישראל).  שתי הדעות מובאות בשולחן ערוך.
הערות שוליים

↑  שורה זו אינה מופיעה בגמרא, ונחלקו הראשונה אם נכון לאמרה.
↑  הזכרת שם השם פה לא מופיע בגמרא, ונחלקו הראשונה אם נכון לאמרה.
↑  יש סוברים לחתום "ועל הפרות" (או על פרותיה - בפרות ארץ ישראל), עיין בגוף המאמר.
↑  יש סוברים לחתום "ועל הפרות" (או על פרותיה - בפרות ארץ ישראל), עיין בגוף המאמר.
↑  ספר דברים, פרק ח', פסוק ח'
↑  או"ח רח:יא, ועיין שם במשנה ברורה שמבאר את דברי השולחן ערוך שכתב בנוסח קצת סתום.
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
| --- | --- |
בקרת זהויות :  NLI: 987007583929405171
גאודה

.
| --- | --- |

 
 מאכלים
 סוג:  גבינה
 על שם:  חאודה 
 אזור מוצא:  חאודה, דרום הולנד
 מוצא:  הולנד הולנד
 מרכיבים עיקריים:  חלב פרה 
 גבינות
 סוג חלב:  פרות
 
| --- | --- |
 ערך תזונתי ל-100 גרם
 קלוריות:  356 קק"ל
 חלבונים:  24.94 ג'
 פחמימות:  2.22 ג'
 שומן:  27.44 ג'
 כולסטרול:  114 מ"ג
 ויטמינים:  ‏
  ‑ ויטמין A:  165 מק"ג
  ‑ ויטמין B1:  0.03 מ"ג
  ‑ ויטמין B2:  0.334 מ"ג
 ברזל:  0.24 מ"ג
 סידן:  700 מ"ג
 מגנזיום:  29 מ"ג
 זרחן:  546 מ"ג
 אשלגן:  121 מ"ג
 נתרן:  819 מ"ג
 מקור: משרד החקלאות האמריקני
גאודה או חאודה (בחית חוככת, לא גרונית) (בהולנדית: Goudse kaas, מילולית "גבינה מחאודה") היא גבינה קשה הולנדית הקרויה על שם העיר חאודה שבמרכז הולנד, בין הערים רוטרדם, אוטרכט והאג, בה יוצרה הגבינה לראשונה. הגבינה עשויה מחלב בקר שמעובד ומחומם עד שהגבן נפרד ממי הגבינה. זמן ההתיישנות של הגבינה אורך בין ארבעה לשמונה עשר חודשים, דבר המאפשר הוספת תבלינים מיוחדים היוצרים גבינות גאודה מיוחדות בתוספות קימל, עשבי תיבול, סרפדים, פלפל ועוד. הגבינה מכילה 28% שומן לפחות, והיא מיוצרת באופן מסורתי בכיכרות גדולות וכבדות של 5–8 קילוגרם עטופות בשעווה בצבעי אדום או צהוב.
הגאודה מהווה 60 אחוז מכלל ייצור הגבינות בהולנד, וענף ייצואה למדינות זרות גם הוא משגשג. הגאודה המשמשת לייצוא היא בדרך כלל צעירה יותר (מיושנת בין חודש אחד לשישה חודשים), ומרקמהּ שונה ממרקם גבינת הגאודה ההולנדית המקומית, שמיושנת בין 12 ל־18 חודשים, כך שצבעה מתכהה והופך צהוב־כתום. גאודה מיושנת זו נוהגים לעטוף בשעווה בצבע שחור.
בעיירות חאודה ואלקמאר אשר בהולנד מתקיימים שוקי גבינות בהם משחזרים את מכירת הגבינות בימים עברו, שהייתה חלק מהתרבות ההולנדית (אנ'). בשווקים מתבצעות שקילות ומכירות פומביות של גבינות, בעיקר גבינת הגאודה, כמו גם הדגמות של תהליך הייצור שלה.
אי דיוק בשמה של הגבינה קיים באנגלית ובעברית. עובדה זו נובעת עקב תיעתוק לקוי של האות G מהולנדית, הנהגית כ־ח חוככת בשפת המקור, בעברית בתור גּ דגושה ובאנגלית בתור G.
גבינות גאודה עטופות בשעווה בצבעים שונים על־פי אורכי תקופות ההתיישנות שלהן.
ראו גם

גבינת אדם
המטבח ההולנדי
גבינה צהובה
גדליה אוריה

אין תמונה חופשית
גדליה אוריה (1940 - 13 במאי 2021) היה מחנך, פעיל עלייה ואסיר ציון.